Cyta: βραβεύει αύριο τους νικητές του διαγωνισμου «Νέοι Δημοσιογράφοι για το Περιβάλλον»
by Cyprus1 26 Apr 2018
Εκδήλωση για την βράβευση των νικητών του Μαθητικού Διαγωνισμού Δημοσιογραφικής Έρευνας, του Προγράμματος «Νέοι Δημοσιογράφοι για το Περιβάλλον» θα πραγματοποιηθεί αυριο Παρασκευή 27 Απριλίου, στις 11:00 πμ., στο Αμφιθέατρο των Κεντρικών Γραφείων της Cyta, στη Λευκωσία. Στην εκδήλωση θα παρευρεθούν και θα απευθύνουν χαιρετισμό η Επίτροπος Περιβάλλοντος κα Ιωάννα Παναγιώτου, Εκπρόσωπος της Cyta και Εκπρόσωπος του Υπουργείου Παιδείας και Πολιτισμού.
Σημειωενεται ότι ο διαγωνισμός που στηρίζεται ενεργά από τη Cyta, εντάσσεται στο πλαίσιο του διεθνούς προγράμματος «Νέοι Δημοσιογράφοι για το Περιβάλλον», το οποίο στη χώρα μας διαχειρίζεται η Κυπριακή Ένωση Προστασίας του Θαλάσσιου Περιβάλλοντος CYMEPA (Φίλοι της Θάλασσας).
Στο πρόγραμμα συμμετέχουν σχολεία από όλη την Κύπρο, μαθητές των οποίων ερευνούν τα θέματά τους χρησιμοποιώντας όλα τα διαθέσιμα δημοσιογραφικά μέσα και ανταλλάζοντας σχετικές πληροφορίες με μαθητές άλλων ευρωπαϊκών χωρών που συμμετέχουν στο ίδιο πρόγραμμα, μέσω του διαδικτύου. Τα καλύτερα άρθρα, φωτογραφίες και φιλμάκια των μαθητών αναρτούνται στο διαδίκτυο στην ιστοσελίδα www.cymepa.org.cy και βραβεύονται σε ευρωπαϊκούς διαγωνισμούς.